লাসলো ক্লেইনহেইসলার

লাসলো ক্লেইনহেইসলার (; জন্ম: ৮ এপ্রিল ১৯৯৪) হলেন একজন হাঙ্গেরীয় পেশাদার ফুটবল খেলোয়াড়। তিনি বর্তমানে ক্রোয়েশীয় ক্লাব খায়দুক স্প্লিত এবং হাঙ্গেরি জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।

২০১০ সালে, ক্লেইনহেইসলার হাঙ্গেরি অনূর্ধ্ব-১৭ দলের হয়ে হাঙ্গেরির বয়সভিত্তিক পর্যায়ে অভিষেক করেছিলেন। প্রায় দুই বছর যাবত হাঙ্গেরির বয়সভিত্তিক দলের হয়ে খেলার পর, তিনি ২০১৫ সালে হাঙ্গেরির হয়ে আন্তর্জাতিক পর্যায়ে অভিষেক করেছেন; হাঙ্গেরির জার্সি গায়ে তিনি এপর্যন্ত ৪৯ ম্যাচে ৩টি গোল করেছেন।

প্রারম্ভিক জীবন
লাসলো ক্লেইনহেইসলার ১৯৯৪ সালের ৮ই এপ্রিল তারিখে হাঙ্গেরির কাজিনৎসবারৎসিকায় জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
ক্লেইনহেইসলার হাঙ্গেরি অনূর্ধ্ব-১৭ এবং হাঙ্গেরি অনূর্ধ্ব-২১ দলের হয়ে খেলার মাধ্যমে হাঙ্গেরির প্রতিনিধিত্ব করেছেন। ২০১০ সালের ২০শে সেপ্টেম্বর তারিখে তিনি হাঙ্গেরি অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। হাঙ্গেরির বয়সভিত্তিক দলের হয়ে তিনি প্রায় ২ বছরে ১৮ ম্যাচে অংশগ্রহণ করে ৫টি গোল করেছেন।

২০১৫ সালের ১২ই নভেম্বর তারিখে, ২১ বছর, ৭ মাস ও ৪ দিন বয়সে, ডান পায়ে ফুটবল খেলায় পারদর্শী ক্লেইনহেইসলার নরওয়ের বিরুদ্ধে অনুষ্ঠিত উয়েফা ইউরো ২০১৬ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে হাঙ্গেরির হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১৫ নম্বর জার্সি পরিধান করে আক্রমণাত্মক মধ্যমাঠের খেলোয়াড় হিসেবে খেলেছিলেন। ম্যাচটি হাঙ্গেরি ১–০ গোলের ব্যবধানে জয়লাভ করেছিল। হাঙ্গেরির হয়ে অভিষেকের বছরে ক্লেইনহেইসলার সর্বমোট ২ ম্যাচে ১টি গোল করেছেন। জাতীয় দলের হয়ে অভিষেক ম্যাচেই হাঙ্গেরির জার্সি গায়ে প্রথম গোলটি করেছেন; উক্ত ম্যাচের ২৬তম মিনিটে আকোশ এলেকের অ্যাসিস্ট হতে হাঙ্গেরির হয়ে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।

পরিসংখ্যান
আন্তর্জাতিক

 দল  সাল  ম্যাচ  গোল হাঙ্গেরি  ২০১৫  ২  ১ ২০১৬  ৯  ০ ২০১৭  ২  ০ ২০১৮  ১০  ১ ২০১৯  ৬  ০ ২০২১  ১২  ১ ২০২২  ৩  ০ ২০২৩  ৩  ০ ২০২৪  ২  ০ সর্বমোট  ৪৯  ৩

তথ্যসূত্র

বহিঃসংযোগ












বিষয়শ্রেণী:১৯৯৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:হাঙ্গেরীয় ফুটবলার
বিষয়শ্রেণী:ফুটবল ক্লাব খায়দুক স্প্লিতের খেলোয়াড়
বিষয়শ্রেণী:হাঙ্গেরির আন্তর্জাতিক যুব ফুটবলার
বিষয়শ্রেণী:হাঙ্গেরির অনূর্ধ্ব-১৭ আন্তর্জাতিক ফুটবলার
বিষয়শ্রেণী:হাঙ্গেরির অনূর্ধ্ব-২১ আন্তর্জাতিক ফুটবলার
বিষয়শ্রেণী:হাঙ্গেরির পুরুষ আন্তর্জাতিক ফুটবলার
বিষয়শ্রেণী:উয়েফা ইউরো ২০২৪-এর খেলোয়াড়
বিষয়শ্রেণী:উয়েফা ইউরো ২০১৬-এর খেলোয়াড়
বিষয়শ্রেণী:পানাথিনাইকোস ফুটবল ক্লাবের খেলোয়াড়
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:ভেয়ার্ডার ব্রেমেনের খেলোয়াড়
বিষয়শ্রেণী:স্পোর্টস ক্লাব ডার্মস্টাট ৯৮-এর খেলোয়াড়
বিষয়শ্রেণী:ক্রোয়েশীয় প্রথম ফুটবল লিগের খেলোয়াড়
বিষয়শ্রেণী:বুন্দেসলিগার খেলোয়াড়
বিষয়শ্রেণী:উয়েফা ইউরো ২০২০-এর খেলোয়াড়
বিষয়শ্রেণী:ফেরেন্তসভারোসি তোরনা ক্লাবের খেলোয়াড়
বিষয়শ্রেণী:পুশকাশ আকাদেমিয়া ফুটবল ক্লাবের খেলোয়াড়
বিষয়শ্রেণী:জার্মানিতে প্রবাসী পুরুষ ফুটবলার